ବହୁଚର୍ଚ୍ଚିତ ଅର୍ଚ୍ଚନା ନାଗ ହନିଟ୍ରାଫ ମାମଲା ଦିନକୁ ଦିନ ଅଧିକ ଘନିଭୂତ ହେବାରେ ଲାଗିଛି ଆଉ ଜଣଙ୍କ ପରେ ଜଣେ ଛନ୍ଦି ହେଉଛନ୍ତି ବଡ଼ବଡ଼ିଆ ବାବୁ। ଏବେ ଏହି ମାମଲା ପ୍ରବର୍ତ୍ତନ ନିର୍ଦ୍ଦେଶାଳୟ (ଇଡି) ତଦନ୍ତ କରୁଛି । ପୂର୍ବରୁ ୫ଜଣ ନେତା ,୩ ଜଣ ବ୍ୟବସାୟୀ ଓ ଅନ୍ୟମାନେ ଅର୍ଚ୍ଚନାଙ୍କ ସହଯୋଗୀ ଏହି ଘଟଣାରେ ଟାଣିବା ସହ ମାରାଥନ୍ ଜେରା କରିଥିବା ବେଳେ ଆଜି ଢେଙ୍କାନାଳ ବିଜେଡି ବିଧାୟକ ସୁଧୀର ସାମଲ ଙ୍କ ବଡ଼ଭାଇ ଗଙ୍ଗାଧର ଆଜି ଇଡି ଜେରା କରୁଛି।
ଅର୍ଚ୍ଚନା ଓ ତାଙ୍କ ସ୍ୱାମୀ ଜଗବନ୍ଧୁ ଚାନ୍ଦ ର ମୁଖ୍ୟ ସହଯୋଗୀ ଖଗେଶ୍ବର ପାତ୍ର ଙ୍କୁ ଇଡି ମାରାଥନ୍ ଜେରା କରିଥିଲା ଗୋଇନ୍ଦା ସୁରାଗ ରୁ ଇଡିର ହାତରେ ଧରାପଡ଼ିଛନ୍ତି ବଡ଼ବଡ଼ିଆ। ତେବେ ଇଡି ଏହି ବିରାଟ କଳା ସାମ୍ରାଜ୍ୟ ପରଦାଫାସ କରିବାରେ ଲାଗିଛି । ଏହା ଛଡ଼ା ଅର୍ଚ୍ଚନାକୁ ମଧ୍ୟ ରିମାଣ୍ଡରେ ଆଣିପାରେ ଇଡି । ତେଣୁ ଆଜି କୋର୍ଟରେ ପ୍ରଡକ୍ସନ ରିମାଣ୍ଡ ପିଟିସନ ଦାଖଲ କରାଯିବ ବୋଲି ଜଣାପଡ଼ିଛି । ଖଗେଶ୍ୱର ପାତ୍ରକୁ ମଧ୍ୟ ଆଉ ଥରେ ରିମାଣ୍ଡରେ ଆଣିପାରେ । ଆଜି ଖଗେଶ୍ବର ର ଦ୍ୱିତୀୟ ପର୍ଯ୍ୟାୟ ତିନି ଦିନିଆ ରିମାଣ୍ଡ ସରୁଛି । ଆଗକୁ ଅର୍ଚ୍ଚନା ଶ୍ରଦ୍ଧାଞ୍ଜଳିଙ୍କୁ ମୁହାଁମୁହିଁ ଜେରା କରାଯିବ । ଗତକାଲି ସିନେ ପ୍ରଯୋଜକ ଅକ୍ଷୟ ପରିଜାଙ୍କୁ ମାରାଥନ ଜେରା କରାଯାଇଥିଲା ।
